POSKYTOVANIE ODPISOV DOKLADOV O UKONČENÍ ŠTÚDIA
Odpisy vysvedčení (ročníkové vysvedčenia, vysvedčenia o maturitnej skúške, vysvedčenia o záverečnej skúške) sa vyhotovujú iba v odôvodnených prípadoch.
Postup pri poskytovaní odpisu/duplikátu vysvedčení:
1. O odpis môže požiadať:
· plnoletý žiak školy,
· absolvent školy,
· zákonný zástupca žiaka školy v prípade neplnoletosti žiaka
2. Žiadosť musí byť písomná a musí obsahovať (pdf):
· meno a priezvisko žiadateľa podľa bodu 1,
· identifikácia žiaka školy, ktorému bol vydaný originál vysvedčenia, ktorého odpis sa požaduje, s uvedením nasledovných osobných údajov: 
a. meno a priezvisko, v prípade žien aj rodné priezvisko
b. dátum narodenia,
c. adresa, kontakt na účely komunikácie
d. školský rok, za ktorý žiadateľ odpis alebo duplikát požaduje,
e. trieda, ktorú žiak navštevoval,
f. meno a priezvisko triedneho učiteľa
· dôvod žiadosti o vydanie odpisu vysvedčenia.
3. Žiadosť o vydanie odpisu vysvedčenia musí byť doručená na sekretariát školy osobne, poštou alebo mailom (v prípade zaslania mailom musí byť žiadosť naskenovaná s vlastnoručným podpisom žiadateľa).
4. Lehota na vybavenie žiadosti o odpis vysvedčenia je 30 dní.
5. Odpisy vysvedčení sa vydávajú do vlastných rúk žiadateľa alebo osobe, ktorá má písomné splnomocnenie žiadateľa. Odpis vysvedčenia vo výnimočných odôvodnených prípadoch zasielame formou poštovej zásielky na adresu žiadateľa uvedenú v žiadosti.
6. Za vystavenie odpisu vysvedčenia sa neúčtuje žiaden poplatok.

